Release of Claims on Property
Material: papyrus
Place: Arsinoites
Categories: Vertrag
Verzicht
Besitz
Anspruch
Mitgift
Sklaven
Kleinvieh
Weingarten
Garten
ἔτους πρώτου Γαίου Καίσαρος Σεβαστοῦ Γερμανικοῦ μηνὸς Ὑπερβερεταίου ἐπαγομένων νουμηνίᾳ 
Μεσορὴ ἐπαγ[ο]μένων νουμηνίᾳ ἐν Τεβπτύνει τῆς Πολέμωνος μερίδος τοῦ Ἀρσινοείτου νομοῦ. 
ὁμολογεῖ Ἀρσινόη Ἡρακλείδου, ὡς ἐτῶν εἴκοσι , οὐλὴ γενείῳ ἐγ δεξιῶν μετὰ κυρίου τοῦ ἑαυτῆς ἀν
δρὸς Λυσιμάχου τοῦ Λυσιμάχου, ὡς ἐτῶν εἴκοσι ὀκτώ , οὐλὴ ὀφρύι δεξιᾷ, τοῖς ἑαυτῆς γονεῦσι Ἡρακλεί
δῃ νεωτέρῳ Μάρωνος, ὡς ἐτῶν τεσσαράκοντα ἕξ , οὐλὴ γενείῳ ἐξ ἀριστερῶν, καὶ τῇ τούτου γυναικὶ μη
τρὶ δὲ τῆς Ἀρσινόης Πτολέμᾳ Ἡρώδου, ὡς ἐτῶν τεσσαράκοντα , οὐλὴ γαστροκνημίᾳ δεξιᾷ, μετὰ κυρίου 
αὐτοῦ Ἡρακλείδου, ἐξίστασθαι αὐτοῖς πάντων ὧν ἔχουσι καὶ ὧν ἐὰν ἐπικτήσωνται κλήρων τε 
καὶ ἀμπελώνων καὶ παραδείσων καὶ οἰκοπέδων καὶ δουλικῶν σωμάτων καὶ κτήνων παντοίων 
καὶ ἐπιπλόων καὶ ἐνδομενείας καὶ ἐνοφειλομένων πάντων καὶ ὧν ἐὰν ἐπικτήσωνται καὶ τῶν 
καταλειφθησομένων ὑπʼ αὐτῶν καθʼ ὃν δήποτε οὖν τρόπον, πλὴν γυναικων αὐτῆς Πτολέμας 
σκευῶν καὶ εἱματισμοῦ γυναικειων μόνων, διὰ τὸ ἀρκεῖσθαι τὴν Ἀρσινόην ἐπὶ τῶν προσενηνε
γμένων αὐτῇ ὑπὸ τῶν προγεγραμμένων αὐτῆς γονέων Ἡρακλείδου καὶ Πτολέμας διʼ ὧν ἔχει συγ
γραφῶν γαμικῶν πρὸς τὸν προγεγραμμένον αὐτῆς ἄνδρα Λυσίμαχον Λυσιμάχου. ἀλλὰ καὶ τὸν ἐπελ
θόντα ἢ ἐνκαλέσαντα τῷ Ἡρακλείδῃ ἢ τῇ Πτολέμᾳ ἢ τοῖς τούτων ἀρρενικοῖς τέκνοις ἐκ τοῦ 
τῆς Ἀρσινόης ὀνόματος αὐτὴν Ἀρσινόην ἐκδικήσειν τοῖς ἰδίοις δαπανήμασι καὶ ἀνηλώμα
σι. ἣν δʼ ἂν ποήσηται [κ]ατὰ ταῦτα ἡ Ἀρσινόη ἢ ἀλλους ὑπὲρ αὐτῆς ἐπὶ τοὺς προγεγραμμένους Ἡρακλείδ
καὶ Πτολέμαν ἢ ἐπὶ τοὺς αὐτῶν κληρονόμους ἔφοδον ἢ ἔνκλησιν ἢ διαμφισβήτησιν ἢ ἐνποσιν 
ἢ κώλυσιν ἢ κακοτέχνησιν ἄκυρον καὶ ἀπρόσδεκτον εἶναι αὐτῇ τε Ἀρσινόῃ καὶ παντὶ τῷ ὑπὲρ 
αὐτῆς ἐπελευσομένῳ. καὶ προσαποτεισάτω ἡ Ἀρσινόη τοῖς προγεγραμμένοις ἢ ᾧ ἐὰν αὐτῶν ἐπέλθῃ 
παραχρῆμα τά τε βλάβη καὶ ἀνηλώματα διπλᾶ καὶ ἐπίτειμον ὡς ἴδιον χρέος ἀργυρίου ἐπισήμου δρα
χμὰς χειλίας  καὶ εἰς τὸ δημόσιον τὰς ἴσας, καὶ μηδὲν ἧσσον μενόντων κυρίων τῶν διωμολογημένων. 
 Ἀρσιν[όη] Ἡρακλείδου μετὰ κυρίου ἐμοῦ τοῦ ἑαυτῆς ἀν[δ]ρὸς Λυσιμάχου τοῦ Λυσιμάχου ὁμολογῶ ἐξίστασθαι 
τοῖς προγεγραμμέν[οι]ς μου γονεῦσι Ἡρακλείδῃ νεωτέρῳ Μάρωνος καὶ τῇ μητρὶ Πτολέμᾳ Ἡρώδου πάντων ὧν ἔχου
σι καὶ ὧν ἐὰν ἐπικτήσωνται κλήρων τε καὶ ἀμπ[ελ]όνων καὶ παραδείσων καὶ οἰκοπέδων καὶ δούλων σωμάτων 
καὶ κτήνων παντοίων καὶ ἐπ[ι]πλων καὶ ἐνδομενείας καὶ ἐνοφ[ει]λομένων πάντων καὶ ὧν ἐὰν ἐπικτή
σωνται καὶ τῶν καταλειφθησομένων ὑπʼ αὐτῶν καθʼ ὃν δήπ[οτ]ε οὖν τρόπον πλὴν γυναικων αὐτῆς 
Πτολέμας σκευῶν καὶ ἱματισμοῦ γυναικειων μόνων διὰ τ[ὸ] ἀρκεῖσθε με ἐπὶ τῶν προσενηνεγμένων 
μοι ὑπὸ τῶν προγεγραμμένων μου γωνέων Ἡρακλείδου καὶ Πτολέμας διʼ ὧν ἔχω συνγραφῶν 
γαμικῶν πρὸς ἐμὲ τὸν ἄνδρα Λυσίμαχον Λυσιμάχου, ἀλλὰ καὶ τὸν ἐπελθόντα ἢ ἐνκαλέσαντα 
τῷ Ἡρακλείδῃ ἢ τῇ Πτολέμᾳ [ἢ] τοῖς αὐτῶν ἀρσεν[ικοῖ]ς τέκνοις [ἐ]κ τοῦ ἐμοῦ τῆς Ἀρσινόης ὀνόματος 
ἑαυτὴν Ἀρσινόην ἐκδικήσιν τοῖς ἰδίοις δαπανήμασι κ[αὶ] ἀνηλώμασι καὶ τὰ ἄλλα ποιήσω καθὼς πρόκει. 
Λυσίμαχος γέγραφα ὑπὲρ τῆς γυναικός μου μὴ εὐδυειης γ[ρά]μματα [καὶ ][ἐπι]γέγραμμε αὐτῆς κύριος. 
 Ἡρακλ[εί]δης νεώτερος Μάρω[νο]ς καὶ ἡ γυνή μου Πτολέμα Ἡρώδου μετὰ κυρίου ἐμοῦ τοῦ ἀνδρὸς Ἡρακλείδ 
γέγονε ἰ[ς][ ἡ]μᾶς ἡ ἔκστασις καθὼς πρόκιται. Ἡρακλείδης γέγραφα ὑπὲρ τῆς γυναικός μου μὴ ἰδυειης 
γράμματα.